《西狩获麟》
宋代·林希逸

西狩知何获，惊嗟遍国人。自怜方叹凤，何事又逢麟。

伊昔追戎地，于今较猎频。三家如此僣，一角岂为珍。

笔绝真伤鲁，书成已系秦。同时多虎辈，谁信兽能仁。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。